./data/phi1014/phi001/phi1014.phi001.perseus-lat1.xml
Seneca the Elder
deinde auctorem huius uiti quod excaptione unius uerbi plura significantis nascitur aiebatPOMPONIVM Atellanarum scriptorem fuisse, a quoprimum ad LABERIVM transisse hoc studiumimitandi, deinde inde ad Ciceronem qui illud aduirtutem transtulissent  Nam ut transeam innumerabiliaquae Cicero in orationibus aut in sermone dixit exea nota, ut non referam a Laberio dicta, cum mimieius quidquid modo tolerabile  habent tale habeant,id quod Cicero in  Laberium diuus Iuliusludis suis mimum produxit, deinde equestriillum ordini reddidit; iussit ire sessum in equestria;omnes ita se coartauerunt, ut uenientem nonreciperent  Cicero male audiebat tamquam necPompeio certus amicus nec Caesari, sed utriusqueadulator  Multos tunc in senatum legerat Caesar et utrepleret exhaustum bello ciuili ordinem et ut eisqui bene de partibus meruerant, gratiam referret Cicero in utramque rem iocatus est, misit enimad Laberium transeuntem: recepissem te nisianguste sederem  Laberius ad Ciceronem remisit:atqui soles duabus sellis sedere  uterqueelegantissime, sed neuter in hoc genere seruat modum